(41) Մասնակից պետությունները հավաստում են իրենց համախոհությունը ԵԱՀԽ-ի մարդկային չափանիշին և ընդգծում դրա կարևորությունը որպես Եվրոպայի անվտանգության և համագործակցության նկատմամբ հաշվեկշռված մոտեցման բաղկացուցիչ մաս: Նրանք համաձայն են, որ ԵԱՀԽ-ի Մարդկային չափանիշի խորհրդաժողովը և մարդկային չափանիշի մեխանիզմը, ինչպես դրանք սահմանված են Վիեննայի Ամփոփիչ փաստաթղթի ԵԱՀԽ-ի մարդկային չափանիշի մասին բաժնում, ցուցադրեցին իրենց արժեքը որպես իրենց երկխոսությունն ու համագործակցությունն առաջ տանելու և համապատասխան կոնկրետ հարցերի լուծմանն օժանդակելու եղանակներ: Նրանք արտահայտում են իրենց այն համոզմունքը, որ այդ եղանակները պետք է շարունակվեն ու զարգացվեն` որպես ԵԱՀԽ-ի խորացող գործընթացի բաղկացուցիչ մաս: